สภานิติบัญญัติแห่งชาติ เตรียมพิจารณาร่างพระราชบัญญัติมาตรฐานสินค้าเกษตร (ฉบับที่..) พ.ศ. .... ให้สอดคล้องกับมาตรฐานสากล
สภานิติบัญญัติแห่งชาติ เตรียมพิจารณาร่างพระราชบัญญัติมาตรฐานสินค้าเกษตร (ฉบับที่..) พ.ศ. .... เพื่อแก้ไขเพิ่มเติมบทบัญญัติบางประการให้สอดคล้องกับมาตรฐานสากล อันจะเป็นประโยชน์ต่อเศรษฐกิจของประเทศและอํานวยความสะดวกแก่ประชาชน

การประชุมสภานิติบัญญัติแห่งชาติ หรือ สนช. ในเวลา 10.00 น. พิจารณาร่างพระราชบัญญัติมาตรฐานสินค้าเกษตร (ฉบับที่..) พ.ศ. .... ที่คณะรัฐมนตรีเป็นผู้เสนอ โดยสาระสำคัญเป็นการแก้ไขเพิ่มเติมพระราชบัญญัติมาตรฐานสินค้าเกษตรปี 2551 โดยแก้ไขเพิ่มเติมบทบัญญัติบางประการเกี่ยวกับการกําหนดให้สินค้าเกษตรต้องอยู่ภายใต้มาตรฐานบังคับทั้งหมดหรือแต่บางส่วน การออกใบอนุญาตเป็นผู้ผลิต ผู้ส่งออก หรือผู้นําเข้าสินค้าเกษตร การกําหนดค่าบริการตรวจสอบและรับรอง การได้รับยกเว้น การตรวจสอบและได้ใบรับรองตามมาตรฐานบังคับ และการกําหนดให้มีการนําเข้าสินค้าเกษตรจากต่างประเทศที่มีมาตรฐานทัดเทียมหรือมาตรฐานแตกต่างกับมาตรฐานบังคับได้โดยต้องมีข้อตกลงหรือความร่วมมือระหว่างประเทศเกี่ยวกับการยอมรับผลการตรวจสอบและรับรอง มาตรฐานซึ่งกันและกัน รวมทั้งการกําหนดเครื่องหมายรับรองมาตรฐานสําหรับสินค้าเกษตร ตลอดจนบทกําหนดโทษที่เกี่ยวข้องเพื่อให้การดําเนินการดังกล่าวเป็นไปด้วยความสะดวก รวดเร็ว และสอดคล้องกับมาตรฐานสากลและสภาพการณ์ในปัจจุบัน เพื่อประโยชน์ต่อเศรษฐกิจของประเทศและอํานวยความสะดวกแก่ประชาชนมากยิ่งขึ้น
 นอกจากนี้ ยังมีวาระพิจารณารายงานการพิจารณาศึกษา เรื่อง "สหกรณ์เข้มแข็ง เกษตรกรยั่งยืน" ที่คณะกรรมาธิการการเกษตรและสหกรณ์พิจารณาเสร็จแล้ว และรายงานการพิจารณาศึกษา เรื่อง "การพัฒนาวิทยาการและเทคโนโลยีข้อมูล (Data Science and Technology) เพื่อการพัฒนาเศรษฐกิจ สังคม และสิ่งแวดล้อม" ซึ่งคณะกรรมาธิการการวิทยาศาสตร์ เทคโนโลยี สารสนเทศ และการสื่อสารมวลชนพิจารณาเสร็จแล้ว